-----------------------------------------------------------------------
  2. ลักษณะการประกอบธุรกิจ

  -----------------------------------------------------------------------

2.1 ประวัติบริษัท

บริษัท เพรซิเดนท์ เบเกอรี่ จำกัด (มหาชน) เป็นบริษัทในกลุ่มผลิตภัณฑ์สายอาหารในเครือบริษัท
สหพัฒนพิบูล จำกัด (มหาชน) ที่ได้ก่อตั้งโดย ดร.เทียม โชควัฒนา
โดยกลุ่มผลิตภัณฑ์สายอาหารของเครือสหพัฒน์ที่ผลิตโดย บริษัทไทยเพรซิเดนท์ฟู้ด จำกัด (มหาชน)
เป็นอีกหนึ่งกลุ่มผลิตภัณฑ์ที่ได้รับความยอมรับและประสบความสำเร็จอย่างสูง อาทิ
บะหมี่กึ่งสำเร็จรูปมาม่าและบิสกิตบิสชิน ซึ่งทั้งสองผลิตภัณฑ์มีแป้งสาลีเป็นวัตถุดิบหลักในการผลิต
ทำให้มีแนวคิดที่จะขยายธุรกิจเข้าไปในสายขนมปังและเบเกอรี่ซึ่งใช้แป้งสาลีเป็นวัตถุดิบหลักเช่นกันในสมัยนั้นผู้ประกอบการเบเกอรี่ส่วนใหญ่เป็นรายเล็กและดำเนินธุรกิจแบบครอบครัว
ผลิตภัณฑ์ที่มีในตลาดก็ไม่มีคุณภาพมาตรฐานสม่ำเสมอ ขาดพัฒนาการทั้งในแง่ของตัวผลิตภัณฑ์
ระบบการจัดจำหน่ายและการจัดการที่ดี
ความเข้าใจของผู้บริโภคต่อผลิตภัณฑ์เบเกอรี่ที่มีคุณภาพมาตรฐานยังมีน้อย
ขนาดของตลาดและความนิยมในการบริโภคเบเกอรี่ยังมีไม่มากนัก

อย่างไรก็ดี ช่วงเวลานั้น
เป็นช่วงที่รัฐบาลได้ให้การสนับสนุนอุตสาหกรรมการผลิตเพื่อทดแทนการนำเข้า
โดยเฉพาะอย่างยิ่งอุตสาหกรรมที่มีพื้นฐานมาจากด้านการเกษตร
ประกอบกับวิถีการดำรงชีวิตของคนไทยได้เปลี่ยนแปลงไป
ประชากรจากชนบทเคลื่อนย้ายเข้าสู่สังคมเมืองมากขึ้น ครอบครัวมีขนาดเล็กลง
แม่บ้านทำงานนอกบ้านมากขึ้น ทำให้มีเวลาจัดเตรียมอาหารสำหรับสมาชิกในครอบครัวลดลง
รวมไปถึงการค้าระหว่างประเทศเริ่มมีบทบาททำให้มีชาวต่างชาติเคลื่อนย้ายเข้ามาในประเทศมากขึ้น
ด้วยปัจจัยต่างๆ เหล่านี้ล้วนสร้างโอกาสให้ผลิตภัณฑ์เบเกอรี่สามารถตอบสนองวิถีชีวิตคนไทยได้ดียิ่งๆ
ขึ้น

 การเปลี่ยนแปลงและพัฒนาการที่สำคัญในช่วง 5 ปีที่ผ่านมา

ปี 2545 บริษัทได้รับใบรับรอง “การวิเคราะห์อันตรายและจุดวิกฤตที่ต้องควบคุม” หรือ HACCP
(Hazard Analysis and Critical Control Point)
จากสำนักงานคณะกรรมการอาหารและยา กระทรวงสาธารณสุข
ซึ่งถือเป็นใบรับรองมาตรฐานที่ถือว่ามีความสำคัญมากในอุตสาหกรรมอาหาร

  และบริษัทได้เข้าจดทะเบียนในตลาดหลักทรัพย์แห่งประเทศไทย
  โดยบริษัทได้จดทะเบียนแปรสภาพเป็นบริษัทมหาชน เมื่อวันที่ 19 กรกฎาคม 2545
  และสำนักงานคณะกรรมการกำกับหลักทรัพย์และตลาดหลักทรัพย์
  ได้อนุญาตให้บริษัทเสนอขายหุ้นต่อประชาขนเมื่อวันที่ 20 กันยายน 2545 ทั้งนี้
  บริษัทได้ดำเนินการเสนอขายหุ้นต่อประชาชนทั่วไป ในวันที่ 16-19 ธันวาคม 2545
  ส่งผลให้ทุนชำระแล้วของบริษัทเพิ่มขึ้นเป็น 300,000,000 บาท
  โดยคณะกรรมการตลาดหลักทรัพย์ฯ ได้สั่งรับหุ้นสามัญของบริษัทเป็นหลักทรัพย์จดทะเบียน
  และหุ้นสามัญของบริษัทได้เริ่มเข้าซื้อขายในตลาดหลักทรัพย์เป็นวันแรก ในวันที่ 25 ธันวาคม
  2545

ปี 2546 บริษัทได้ติดตั้งสายการผลิตแฮมเบอร์เกอร์บัน และ ฮอทดอก ที่เป็น Fully Automatic
Line มีกำลังการผลิต 36,000 ชิ้นต่อชั่วโมง และ สามารถเดินเครื่องจักรได้สมบูรณ์
ซึ่งเป็นเครื่องจักรที่มีกำลังการผลิตสูงสุดในแถบเอเซียตะวันออกเฉียงใต้
และเป็นเครื่องจักรที่มีเทคโนโลยีทันสมัย โดยใช้ระบบคอมพิวเตอร์ในการควบคุมการผลิต
ทำให้คุณภาพสินค้าทุกชิ้นมีมาตรฐานสม่ำเสมอ เป็นที่พึงพอใจแก่ลูกค้า ซึ่งลูกค้าในกลุ่มนี้ ได้แก่
กลุ่มฟาสต์ฟู้ด และ คอนวีเนียนสโตร์ อาทิ แมคโดนัลด์ เคเอฟซี เซเว่นอีเลฟเว่น เป็นต้น และ
สืบเนื่องจากบริษัท มีการลงทุนเครื่องจักรแฮมเบอร์เกอร์บัน ทำให้บริษัทสามารถขยายฐานลูกค้า
ในกลุ่มฟาสต์ฟู้ดรายใหม่ ได้แก่ เบอร์เกอร์คิงส์ และ
นอกจากนี้ยังสามารถเพิ่มความหลากหลายของสินค้าในหมวดนี้อีกด้วย

  และ บริษัทได้ลงทุนในเครื่องจักรใหม่ เพื่อผลิตโดรายากิ มีกำลังการผลิตเพิ่มขึ้นจาก 390
  ชิ้นต่อชั่วโมงเป็น 800 ชิ้นต่อชั่วโมง โดรายากิเป็นขนมที่มีต้นกำเนิดมาจากประเทศญี่ปุ่น
  ที่มีความนิยม และ แพร่หลาย นอกจากนี้ บริษัทยังได้ลงทุนในโครงการผลิตสินค้าแช่แข็ง
  (Frozen Dough) ซึ่งเป็นผลิตภัณฑ์ ใหม่ ที่มีลักษณะเป็นขนมปังกึ่งสำเร็จรูปแช่แข็ง
  โดยบริษัทได้กระจายสินค้า Frozen Dough นี้ ไปยังหน้าร้าน Deliya by Farmhouse และ
  ยังจำหน่ายให้กับลูกค้าอื่น เช่น Subway เป็นต้น

ปี 2547 บริษัท ได้รับการรับรองมาตรฐาน GMP (Good Manufacturing Practice) และ
HACCP (Hazard Analysis and Critical Control Point) จากกระทรวงสาธารณสุขแล้ว
บริษัท ยังได้รับอนุญาตให้ขึ้นทะเบียนเป็นห้องปฏิบัติการวิเคราะห์เอกชน
มีการพัฒนาด้านผลวิเคราะห์ของห้องปฏิบัติการโดยบริษัท
ซึ่งถือว่าเป็นการเพิ่มความเชื่อมั่นในผลการทดสอบทางเคมี และ จุลชีววิทยา

บริษัทเริ่มนำระบบ KPIs (Key Performance Indicators)
มาใช้เป็นเครื่องมือวัดประสิทธิภาพ และคุณภาพงานของพนักงานทุกคน

ปี 2548 ด้านการผลิต

  บริษัทฯ ได้ลงทุนติดตั้งเครื่องจักรในสายการผลิตขนมปังชนิดแผ่น (ระยะที่ 3)
  ซึ่งเป็นระบบอัตโนมัติ (Fully Automatic) ณ.โรงงานอาคาร 3 ด้วยงบประมาณการลงทุน
  250 ล้านบาท ซึ่งติดตั้งแล้วเสร็จเมื่อในช่วงครึ่งปีหลังของปี 2548 และสายการผลิตเค้กใหม่
  เพื่อยกระดับคุณภาพสินค้า เพิ่มกำลังการผลิต และสร้างความหลากหลายในผลิตภัณฑ์
  เพื่อตอบสนองความต้องการของผู้บริโภค

 ด้านเทคโนโลยีสารสนเทศ

  บริษัทได้มีการติดตั้ง Software ระบบงานขาย การผลิต การกระจายสินค้า
  รวมถึงระบบการจัดส่ง ขนส่งสินค้าทั้งระบบ พร้อมกับมีการติดตั้ง Backup Site Project
  เพื่อเพิ่มขีดความสามารถในการเก็บข้อมูล,ความปลอดภัยของข้อมูล
  ตลอดจนถึงประสิทธิภาพการใช้งาน

  ด้านการบริหารการจัดการ

  บริษัทได้มีการจัดทำระบบ KPIs (Key Performance Indicators)
  ซึ่งได้นำระบบมาใช้ตั้งแต่ปลายปี 2547เพื่อเป็นเครื่องมือวัดประสิทธิภาพ
  และคุณภาพงานของพนักงานทุกคน ซึ่งในปี 2548 ได้นำผลงานจาก KPIs
  มาใช้ในการพิจารณาจ่ายโบนัส และปรับเงินเดือนประจำปี

ด้านการตลาด และการขาย

  บริษัท มีการออกผลิตภัณฑ์ใหม่ ตลอดจนการปรับปรุงผลิตภัณฑ์
  เพื่อให้ทันสมัยเป็นที่น่าสนใจแก่ผู้บริโภคมากยิ่งขึ้น
  รวมถึงการจัดทำโปรโมชั่นส่งเสริมการขายอย่างต่อเนื่องร่วมกับสินค้าแบรนด์ชั้นนำ

ทำให้ยอดขายมีการเติบโตเกินเป้าหมาย
และด้านการขายได้มีการขยายสาขาจุดกระจายสินค้าเพิ่มขึ้น

ปี 2549 ด้านการลงทุน

  จากการที่บริษัทฯ ได้ตัดสินใจซื้อที่ดิน ณ.นิคมอุตสาหกรรมบางชัน ในเนื้อที่ 12 ไร่ 2 งาน 57
  ตารางวา เพื่อก่อสร้างอาคารโรงงานแห่งใหม่
  สำหรับขยายกำลังการผลิตเพื่อรองรับการเติบโตในอนาคต ซึ่งอยู่ระหว่างดำเนินการก่อสร้าง
  ซึ่งคาดว่าการก่อสร้างจะ แล้วเสร็จประมาณปี 2551 และได้ซื้อที่ดินพร้อมอาคาร ณ
  นิคมอุตสาหกรรมลาดกระบัง ในเนื้อที่ 6 ไร่ 60 ตารางวา
  พื้นที่ใช้สอยภายในอาคารมีพื้นที่ประมาณ 10,000 ตารางเมตร
  และได้ทำการปรับปรุงอาคารให้อยู่ในสภาพพร้อมใช้งาน
  และเริ่มติดตั้งเครื่องจักรในการผลิตขนมปังสำเร็จรูป และกึ่งสำเร็จรูปแช่แข็ง Line ใหม่
  ส่งออกไปยังประเทศญี่ปุ่น และขายภายในประเทศ

  บริษัทเพิ่มทุนจดทะเบียน จาก 300 ล้านบาทเป็น 450 ล้านบาท
  โดยการออกจำหน่ายหุ้นให้แก่ผู้ถือหุ้นเดิมที่มีรายชื่อปรากฎในสมุดจดทะเบียนผู้ถือหุ้น ณ วันที่ 3
  พฤษภาคม 2549 ซึ่งเงินเพิ่มทุนครั้งนี้นำไปใช้ในการลงทุนด้านการก่อสร้างโรงงาน และ
  เครื่องจักร

  เดือนสิงหาคม 2549 บริษัทได้ซื้อพื้นที่ ชั้น 29 อาคารอาร์ เอสทาวเวอร์ ถนนรัชดาภิเษก
  แขวงดินแดง เขตดินแดง กรุงเทพฯ เพื่อใช้เป็นที่ทำการสำนักงานใหญ่ มีเนื้อที่ใช้สอยประมาณ
  1,200 ตารางเมตร

ด้านเทคโนโลยีและสารสนเทศ 

  บริษัทยังคงให้ความสำคัญกับเทคโนโลยีและสารสนเทศ จึงได้มีการติดตั้ง Software และ
  Hareware ทั้งในระบบงานขาย การผลิต การกระจายสินค้า รวมถึงระบบการจัดส่ง
  ทั้งระบบครบวงจร เพื่อเพิ่มขีดความสามารถในการเก็บข้อมูล,ความปลอดภัยของข้อมูล
  ตลอดจนถึงประสิทธิภาพการใช้งาน

ด้านระบบคุณภาพ

  บริษัท ได้ติดตั้งระบบ TPM (Total Productive Maintenance) “ การบำรุงรักษาทวีผล
  ที่ทุกคนมีส่วนร่วม” ด้วยบริษัทเล็งเห็นว่า เครื่องจักรมีความสำคัญอย่างมากต่อการผลิต
  และบริษัทได้ทุ่มเทงบประมาณอย่างมากในการสั่งซื้อเครื่องจักรที่ทันสมัยมาใช้ในการผลิต
  โดยระบบ TPM จะมุ่งเน้นให้ผู้ใช้เครื่องจักรได้เรียน
  รู้และเข้าใจถึงวิธีการในการดูแลรักษาเครื่องจักรในเบื้องต้น เพื่อประสิทธิภาพ
  และลดการสูญเสียของเครื่องจักร

[]

2.  ภาพรวมการประกอบธุรกิจ

บริษัทประกอบธุรกิจหลักในการผลิตและจำหน่ายขนมปังและเบเกอรี่อื่นๆ โดยมีสายธุรกิจแบ่งได้ดังนี้

1. ธุรกิจเบเกอรี่ค้าส่ง (Wholesale) มีสัดส่วนการขายเป็น 84.27%
ของยอดรายได้รวมของบริษัท

2. ธุรกิจเบเกอรี่ค้าปลีก (Retail) มีสัดส่วนการขายเป็น 3.77% ของยอดรายได้รวมของบริษัท

3. ธุรกิจฟาสต์ฟู้ด และ ร้านอาหาร / ภัตตาคาร (Fast food & Catering)
มีสัดส่วนการขายเป็น 10.96%

ของยอดรายได้รวมของบริษัท

4. ธุรกิจส่งออก (Export) มีสัดส่วนการขายเป็น 3.09% ของยอดรายได้รวมของบริษัท

3.  โครงสร้างรายได้

  โครงสร้างรายได้ของบริษัทในช่วงปี 2547 - 2549 มีรายละเอียดดังนี้[]

2.4 เป้าหมายการดำเนินธุรกิจ

บริษัท มีความตั้งใจในการรักษาความเป็นผู้นำในการผลิตและจำหน่ายขนมปัง และเบเกอรี่อื่นๆ
ในลักษณะค้าส่งที่ได้มาตรฐานและมีคุณภาพสม่ำเสมอ รวมทั้งมีความมุ่งมั่นที่จะพัฒนาสินค้าใหม่เพิ่มเติม
เพื่อให้ผู้บริโภคมีทางเลือกมากขึ้น เป็นการขยายตลาดไปยังกลุ่มผู้บริโภคใหม่ๆ
รวมทั้งพัฒนาสินค้าเดิมให้มีมูลค่าเพิ่มให้สามารถตอบสนองความต้องการและพฤติกรรมของผู้บริโภคที่เปลี่ยนแปลงตลอดเวลา

นอกจากนี้บริษัท ยังมีเป้าหมายที่จะเร่งรุกการทำธุรกิจขนมปังและเบเกอรี่แบบค้าปลีกอย่างต่อเนื่อง
รวมถึง การขยายตัวสู่ธุรกิจอาหารที่เกี่ยวข้องอีกในอนาคต